# Εναλλακτική εργαστηριακή άσκηση - Απομόνωση γλουτένης από αλεύρι

## ΤΑ ΥΛΙΚΑ ΠΟΥ ΧΡΕΙΑΖΟΜΑΣΤΕ

- Αλεύρι για όλες τις χρήσεις
- νερό
- κάψα πορσελάνης μεγάλη (ή απλό μπολ)
- σουρωτήρι
- ζυγαριά
- ογκομετρικό κύλινδρο

## ΠΕΙΡΑΜΑΤΙΚΗ ΔΙΑΔΙΚΑΣΙΑ

Ζυγίζουμε 250 g αλεύρι για όλες τις χρήσεις, στην κάψα πορσελάνης. Προσθέτουμε σε αυτό 150 mL νερό, αργά και με ανάδευση. Παίρνουμε το μίγμα στα χέρια μας και το ζυμώνουμε να ομογενοποιηθεί. Αν κολλάει στα χέρια, προσθέτουμε λίγο περισσότερο αλεύρι. Αν είναι πολύ στεγνό, προσθέτουμε λίγο επιπλέον νερό. Ζυμώνουμε δυνατά για 10 λεπτά περίπου, ώστε η επιφάνεια της ζύμης να φαίνεται λεία και να τεντώνεται χωρίς να κόβεται εύκολα.

Εκπλένουμε αργά και ζυμώνοντας ελαφρά τη ζύμη κάτω από τη βρύση, με κρύο τρεχούμενο νερό. Με τον τρόπο αυτόν το άμυλο απομακρύνεται και μένει στο χέρι μας η γλουτένη, με χρώμα μπεζ.

Την τοποθετούμε στο σουρωτήρι και περιμένουμε να στραγγίσει.